અહીં નાયક છે ક્રિસ. નાયિકા છે રોઝી. નાયક બ્લેક છે, કાળો છે. જ્યારે નાયિકા ચંદ્રને ઝાંખો પાળે તેવી ગોરી ચટ્ટી છે. બંન્ને ઈન-અ-રિલેશનશિપ છે. છોકરાના મત પ્રમાણે છેલ્લા ચાર મહિનાથી તેઓ રિલેશનશિપમાં છે અને છોકરી તેને સત્ય કહે છે કે, આપણે પાંચ મહિનાથી રિલેશનશિપમાં છીએ. રોઝીને ક્રિસ સાથે કિસની રમઝમાટી બોલાવતા વાર નથી લાગતી. ક્રિસના પિતા સિક્યુરીટીમાં છે. માતાનું હિટ એન્ડ રનમાં મોત થઈ ચૂક્યું છે. જે હવે ક્રિસને યાદ પણ નથી. આ ગ્રહણ જેવી પ્રેમકહાનીને લગ્નમાં ખપાવવા પોતાના પરિવાર સાથે મુલાકાત કરવાનું રોઝી વિચારે છે. અને ફિલ્મની શરૂઆત જ મુલાકાતથી થાય છે. પણ મુલાકાત પરિણમે છે અકસ્માતમાં. ભારતીય હોરર ફિલ્મમાં જેમ બીલાડી આડી આવે તેમ અહીં હરણ આડુ આવે છે. બીચારૂ મોતને પ્યારૂ થઈ જાય છે. આ વાતનું આપણા નાયક ક્રિસને દુખ છે, પણ પેલી છોકરી રોઝીને જ્યારે કંઈ થયું જ ન હોય તેમ શાંતિથી પોતાની કાર પાસે ઉભી છે. પોલીસ આવે છે અને તે બંન્નેના ડ્રાઈવીંગ લાઈસન્સ માગે છે. ડ્રાઈવીંગ લાઈસન્સ માગતાની સાથે જ ક્રિસ આપવા તૈયાર છે પણ પ્રેમિકા જ્યારે દુનિયા લુંટાઈ જવાની હોય તેમ બોલી બેસે છે, ‘ના, ડ્રાઈવીંગ હું કરતી હતી, તો આની પાસેથી કેમ લાઈસન્સ માગો છો ?’ ક્રિસનું મોં મચકોળાય છે. પોલીસ તેની આઈડેન્ટિ નથી જોતો.